Johans Tīrgarts
Johans Tīrgarts (vācu: Johann Tiergart; dzimis 1380. gadā, miris 1456. gada 28. novembrī) bija Kurzemes bīskaps no 1425. līdz 1456. gadam un Vācu ordeņa brālis. Cēlies no Dancigas dzimtas. Mācījās Prāgā, Boloņā un Leipcigā. Vācu ordenī no 1419. gada. Pārņēma Kurzemes bīskapa funkcijas pēc bīskapa Gotšalka Šutes nāves. No 1426. līdz 1433. gadam uzturējās ārzemēs, Vācijā un Itālijā, kur risināja politiskus jautājumus, tostarp īsu brīdi piedalījās Bāzeles koncilā.